gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6021, del 26-05-2009 (2009/5816)

Aprovació definitiva de la modificació puntual número 65 del Pla General d'Ordenació Urbana.
--------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5816


Data del document
:   13-05-2009

Organisme emissor
:   Ajuntament d'Elda

Tipus de document
:   Informació Pública

Descriptors 

:   * Elda
    * administració local
    * pla d'urbanisme

Aprovació definitiva de la modificació puntual número 65 del Pla General d'Ordenació Urbana. [2009/5816]  
El Ple de l'Ajuntament d'Elda, en la sessió celebrada el dia 11 de maig de 2009, va adoptar l'acord següent:  
1r. Aprovar definitivament la modificació puntual número 65 del Pla General d'Ordenació Urbana, que compren:  
- Modificació 65.1, sobre modificació de l'article 4 del capítol III del títol VIII, altures en tipus d'ordenació segons alineacions de vial.  
- Modificació 65.2 sobre modificació del pla de zonificació del PEMU, assenyalant les alineacions interiors de la unitat d'actuació 45 d'este pla.  
El que es publica per a general coneixement, i s'advertix que contra el present acord, que és definitiu en via administrativa, es pot interposar, amb caràcter potestatiu, indistintament i alternativa, els recursos següents:  
- De reposició, davant del mateix òrgan que l'ha dictat, en el termini d'un mes, comptadors des de l'endemà del què se li notifique; el termini marcat es considerarà prorrogable al següent dia hàbil quan l'últim dia caiguera en dissabte.   
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà en què se li notifique, i en el supòsit d'haver interposat amb anterioritat el de reposició, comptadors des de la notificació de la seua resolució expressa o de la seua desestimació presumpta; este s'entendrà desestimat a falta de resolució i notificació expressa en el termini d'un mes des de la seua interposició. Sense que per a la interposició d'este recurs jurisdiccional córrega termini el mes d'agost. Tot això, sense perjuí de poder utilitzar altres mitjans d'impugnació si s'estime convenient, i d'allò que s'ha previst respecte de la competència territorial dels jutjats i tribunals d'este orde que establix l'article 14 de la Llei 29/1998, de 13 de juliol.  
Elda, 13 de maig de 2009.- L'alcaldessa: M.ª Adelaida Pedrosa Roldán.
Diari Oficial de la Generalitat Valenciana


Sumari del DOGV 5952, del 11-02-2009 (2009/610)

Judici de terceria de domini 000580/2004. Notificació de la sentència a Construcciones Soldevilla, SA.
------------------------------------------------------------------------------------------------------

### Dades del document

Número de DOGV
:   5952

Data del DOGV
:   11-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/610


Data del document
:   23-09-2008

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Judici de terceria de domini 000580/2004. Notificació de la sentència a Construcciones Soldevilla, SA. [2009/610]  
Terceria de domini 000580/2004  
Demandant: BBVA, SA.  
Procurador: María del Mar Ruiz Romero.  
Demandat: Construcciones Soldevilla, SA, i Pasarela Iluminación, SL.  
Procurador: Rosa María Correcher Pardo.  
Jorge Granel Rodríguez, secretari judicial del Jutjat de Primera Instància número 18 dels de València, fa saber:  
Que en el judici a què s'ha fet referència al marge, s'ha dictat la resolució que té el text que literalment és com segueix:  
«Sentència  
València, 20 d'abril de 2005  
Isabel Giner Moreno, magistrada jutgessa substituta del Jutjat de Primera Instància número 18 dels de València, ha vist estes actuacions de judici de terceria de domini, seguides amb el número 580/2004, a instàncies de Banco Bilbao Vizcaya Argentaria, SA, representat per la procuradora dels tribunals, Mar Ruiz Romero, i assistit pel lletrat David Sánchez Guardiola, contra la mercantil Pasarela Iluminación, SL, representada per la procuradora dels tribunals, Rosa María Correcher Pardo, i assistida pel lletrat Francisco Ibor Asensi, i contra la mercantil Construcciones Soldevilla, SA, i han resultat els següents:  
Dispositiva  
Desestime la demanda formulada per la representació de Banco Bilbao Vizcaya Argentaria, SA, contra Pasarela Iluminación, SL, i contra la mercantil Construcciones Soldevilla, SA, i declare que esta no pertoca, i absolc les demandades de les peticions formulades en contra seua, i tot allò amb imposició a la part actora de les costes del procediment.  
Contra esta resolució es pot interposar un recurs d'apel·lació en el termini de 5 dies davant l'Audiència Provincial de conformitat amb el que disposa en els articles 457 i següents de la LEC 1/2000.  
Esta és la meua sentència, que pronuncie, mane i firme».  
Atés que es desconeix el domicili o la residència actual de la part demandada, Construcciones Soldevilla, SA, per la Resolució de 23 de setembre de 2008, la magistrada jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat fixar este edicte al tauler d'anuncis d'este Jutjat i publicar-lo en el Diari Oficial de la Comunitat Valenciana, a fi que valga de notificació al citat demandat.  
València, 23 de setembre de 2008.- El secretari judicial: Jorge Granel Rodríguez.
Diari Oficial de la Generalitat Valenciana


Sumari del DOGV 6168, del 18-12-2009 (2009/14115)

ACORD d'11 de desembre de 2009, del Consell de la Sindicatura de Comptes de la Comunitat Valenciana, sobre delegació de determinades competències en el síndic major.
---------------------------------------------------------------------------------------------------------------------------------------------------------------------

### Dades del document

Número de DOGV
:   6168

Data del DOGV
:   18-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14913


Data del document
:   11-12-2009

Organisme emissor
:   Sindicatura de Comptes

Tipus de document
:   Acord

Anàlisi jurídica

 Descriptors 

:   * Sindicatura de Comptes
    * institució pública
    * delegació de poders
    * competència administrativa

ACORD d'11 de desembre de 2009, del Consell de la Sindicatura de Comptes de la Comunitat Valenciana, sobre delegació de determinades competències en el síndic major. [2009/14733]  
Vista l'oferta pública d'ocupació la Sindicatura de Comptes de la Comunitat Valenciana de l'any 2009, aprovada pel Consell d'aquesta institució amb data 19 d'octubre de 2009 i publicada en el DOCV i BOC de data 5 de novembre de 2009.  
Vist que les convocatòries aprovades pel Consell en data 16 de novembre de 2009 relatives a una plaça d'auxiliar administratiu, grup C, dues places d'ajudant d'auditoria de corporacions territorials i altres ens públics, grup B, i tres places de tècnic d'auditoria de corporacions territorials i altres ens públics, grup A, publicades en el DOCV i BOC de data 30 de novembre de 2009.  
Atés allò disposat en l'article 13 de la Llei 30/1992, de 26 de novembre, que regula la delegació de competències, i amb la finalitat d'agilitar l'aprovació i posterior publicació de les llistes provisionals i definitives d'aspirants admesos/as i exclosos/as a les proves selectives previstes, el Consell acorda:   
1. Delegar en el síndic major l'aprovació i publicació de les referides llistes provisionals i definitives.   
2. Publicar aquest acord en el Butlletí Oficial de les Corts i en el Diari Oficial de la Comunitat Valenciana.   
El que es fa públic per a general coneixement.  
València, 11 de desembre de 2009.- El síndic major: Rafael Vicente Queralt.
Diari Oficial de la Generalitat Valenciana


Sumari del DOGV 6012, del 13-05-2009 (2009/5117)

Adjudicació definitiva número SE/28/08. Direcció de les obres de construcció d‛una piscina coberta per a les parcel·les 11, 12, 13, 14 de la Universitat Jaume I de Castelló.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/5117


Data del document
:   05-05-2009

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * licitació
    * contracte de serveis

Adjudicació definitiva número SE/28/08. Direcció de les obres de construcció d‛una piscina coberta per a les parcel·les 11, 12, 13, 14 de la Universitat Jaume I de Castelló. [2009/5117]  
1. Entitat adjudicadora  
a) Organisme: Universitat Jaume I de Castelló.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SE/28/08  
2. Objecte del contracte  
a) Tipus de contracte: servicio  
b) Descripció de l'objecte: dirección de las obras de construcción de una piscina cubierta  
c) Divisió per lots i nombre:  
Lote numero 1: técnico superior.  
Lote numero 2: técnico de grado medio  
Lote numero 3: ingeniería de instalaciones.  
d) Butlletí o diari oficial i data de publicació de l'anunci de licitació: DOCV 02.02.2009.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
4. Pressupost base de licitació  
Import total: dos-cents trenta mil dinou euros amb vuitanta-vuit cèntims (230.019,88 euros).  
Lot 1: 78.709,48 euros  
Lot 2: 78.709,48 euros  
Lot 3: 72.600,92 euros  
5. Altres informacions  
6. Adjudicació definitiva  
a) Data: 31 de març de 2009.  
b) Contractista:  
Lot 1 i 2: GAD Arquitectura SL.P.  
Lot 3: Chillida Dols, Luis  
c) Nacionalitat: espanyola  
d) Import d'adjudicació: cent setanta dos mil dos-cents seixanta euros (172.260,00 euros).  
Lot 1: cinquanta-vuit mil nou-cents vint-i-vuit euros (58.928,00 euros).  
Lot 2: cinquanta-vuit mil nou-cents vint-i-vuit euros (58.928,00 euros).  
Lot 3:cinquanta-quatre mil quatre-cents quatre euros (54.404,00 euros).  
Castelló de la Plana, 5 de maig de 2009.- El rector, p. d. (Resolució de 15.06.2006), el gerent: Antonio Montañana Riera.
Diari Oficial de la Generalitat Valenciana


Sumari del DOGV 6122, del 14-10-2009 (2009/11316)

Notificació a Juan Carlos Sanz Núñez i María Consuelo Micó Bosch. Expedient número AN 46/323/2006.
--------------------------------------------------------------------------------------------------

### Dades del document

Número de DOGV
:   6122

Data del DOGV
:   14-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11701


Data del document
:   25-09-2009

Organisme emissor
:   Conselleria de Benestar Social

Tipus de document
:   Edicte

Notificació a Juan Carlos Sanz Núñez i María Consuelo Micó Bosch. Expedient número AN 46/323/2006. [2009/11861]  
No havent-se pogut practicar la notificació personal als interessats, de l'acte administratiu que a continuació es relaciona, es procedix a la publicació del seu extracte en el Diari Oficial de la Comunitat Valenciana, d'acord amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 del mateix text legal.  
Perquè els interessats puguen tindre coneixement íntegre de l'acte i en quede constància, podran comparéixer en el termini de 10 dies, des de la publicació del present anunci en el DOCV, en la seu de la Direcció Territorial de Benestar Social, Secció Família i Adopcions, sítia en Baró de Càrcer, 36, de València, de 09.00 a 14.00 hores.  
Expedient número: AN 46/323/2006  
Persona interessada: Juan Carlos Sanz Núñez i María Consuelo Micó Bosch  
Últim domicili conegut: carrer Duc de Mandas, 23, D, 2, de València  
Resolució de la directora general de Família de la Conselleria de Benestar Social de València, de data 7 d'octubre de 2009, en la qual s'adopten acords d'interés per a l'interessat. La present resolució és recurrible davant de la jurisdicció civil en el termini de dos mesos, d'acord amb el que preceptua l'article 780 de la Llei d'Enjudiciament Civil, segons la redacció donada per la Llei 54/2007, de 28 de desembre, d'Adopció Internacional, sent potestativa la interposició de reclamació prèvia a la via civil davant de la consellera de Benestar Social.   
València, 25 de setembre.- El director territorial de Benestar Social: Manuel Lázaro Armengol
Diari Oficial de la Generalitat Valenciana


Sumari del DOGV 6083, del 20-08-2009 (2009/8985)

Judici constitució de l'acolliment 821/2008. Notificació de la resolució a Ana Isabel Martínez Gómez.
-----------------------------------------------------------------------------------------------------

### Dades del document

Número de DOGV
:   6083

Data del DOGV
:   20-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8985


Data del document
:   15-07-2009

Organisme emissor
:   Jutjat de Primera Instància Número 8 de València

Tipus de document
:   Edicte

Judici constitució de l'acolliment 821/2008. Notificació de la resolució a Ana Isabel Martínez Gómez. [2009/8985]  
Constitució de l'acolliment 000821/2008  
Part demandant: Generalitat Valenciana.  
En el judici esmentat s'ha dictat interlocutòria de data 10 de juliol de 2009 la part dispositiva de la qual és com segueix:  
«Acord:  
Es constitueix l'acolliment familiar permanent del menor amb la família acollidora proposada per l'entitat pública, amb una durada fins a la majoria d'edat del menor, amb l'obligació de vetlar per ell, tindre'l en companyia seua, alimentar-lo, educar-lo i procurar-li una formació integral, sota la vigilància del Ministeri Fiscal i de l'ens públic.  
Notifiqueu este edicte a les parts interessades i comparegudes com també al Ministeri Fiscal, publicant-se edictes en el Diari Oficial de la Comunitat Valenciana i al tauler d'anuncis de este Jutjat per a la notificació de la mare biològica, tot això sense fer una imposició especial de les costes de l'expedient.  
Contra esta resolució es pot preparar un recurs d'apel·lació en el termini de cinc dies des de la notificació davant d'este Jutjat perquè el resolga l'Audiència Provincial de València.  
Ho va manar i firma Juan Luis Beneyto Feliu, magistrat jutge del Jutjat de Primera Instància número 8. En done fe.  
Notificació:  
Al dia següent els vaig notificar en la forma legal la resolució anterior al Ministeri Fiscal i a la Generalitat Valenciana mitjançant un ofici lliurat a través del servici comú de notificacions d'esta ciutat; en done fe.  
Atés que es desconeix el domicili o la residència actuals d'Ana Isabel Martínez Gómez, de conformitat amb el que disposen els articles 156.4 i 164 de la Llei 1/2000, d'Enjudiciament Civil, es remet este edicte perquè es publique.  
València, 15 de juliol de 2009.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 5988, del 03-04-2009 (2009/3520)

Adjudicació definitiva número 79/2009. Obra de remodelació parcial de l'Hospital de Sant Vicent del Raspeig - Complementari número 1.
-------------------------------------------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/3520


Data del document
:   23-03-2009

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu
    * licitació
    * contracte d'obres

Adjudicació definitiva número 79/2009. Obra de remodelació parcial de l'Hospital de Sant Vicent del Raspeig - Complementari número 1. [2009/3520]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46602 - València. Telèfon 93 763 13 79, fax 96 386 82 39.  
c) Número d'expedient: 79/2009.  
2. Objecte del contracte  
a) Tipus de contracte: contracte d'obres.   
b) Descripció de l'objecte: obra de remodelació parcial de l'Hospital de Sant Vicent del Raspeig - Complementari núm. 1.  
c) Lots: -  
3. Tramitació, procediment i forma d'adjudicació  
a) Tramitació: anticipada.  
b) Procediment: negociat.  
c) Forma: diversos criteris d'adjudicació.  
4. Pressupost base de licitació  
Import total: tres-cents sis mil set-cents noranta-set euros i setanta cèntims (306.797,70 €) IVA exclòs; tres-cents cinquanta-cinc mil vuit-cents vuitanta-cinc euros i trenta-tres cèntims (355.885,33 €) IVA inclòs.  
5. Adjudicació provisional  
a) Data: 17 de febrer de 2009.  
b) Butlletí o diari oficial i data de publicació de l'anunci d'adjudicació provisional: Diari Oficial de la Comunitat Valenciana núm. 5966 de 3 de març de 2009.  
6. Adjudicació definitiva  
a) Data: 23 de març de 2009.  
b) Contractista: Construcciones y Estudios, SA  
c) Nacionalitat: espanyola  
d) Import d'adjudicació: tres-cents sis mil set-cents noranta-set euros i setanta cèntims (306.797,70 €) IVA exclòs; tres-cents cinquanta-cinc mil vuit-cents vuitanta-cinc euros i trenta-tres cèntims (355.885,33 €) IVA inclòs.  
València, 23 de març de 2009.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6131, del 27-10-2009 (2009/11684)

Notificació a Eduardo Javier Cifre Llull. Expedient número ESSANC/46/2009/0091.
-------------------------------------------------------------------------------

### Dades del document

Número de DOGV
:   6131

Data del DOGV
:   27-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11541


Data del document
:   05-10-2009

Organisme emissor
:   Conselleria de Governació

Tipus de document
:   Edicte

Notificació a Eduardo Javier Cifre Llull. Expedient número ESSANC/46/2009/0091. [2009/11595]  
Per no haver-se pogut practicar notificació personal a l'interessat de l'acte administratiu que a continuació es relaciona, se'n procedeix a la publicació d'un extracte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Perquè l'interessat puga tenir coneixement íntegre de l'acte i quede constància de tal coneixement, podrà comparèixer en el termini de 10 dies des de la publicació del present anunci en el DOCV, a la Conselleria de Governació, Direcció General de Seguretat i Protecció Ciutadana, c/ Historiador Chabás, 2. 46975 València, de 9.00 a 14.00 hores.  
- ESSANC/46/2009/0091. Proposta de resolució de procediment sancionador. De conformitat amb el que disposa la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics, en relació amb el que preveu el Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora, s'ha formulat per part de l'instructor de l'esmentat procediment, proposta de resolució de l'expedient sancionador, de data 15 de setembre de 2009, contra Eduardo Javier Cifre Llull, el domicili del qual designat per aquest a l'efecte de notificacions es troba a València, Plaça del Carme, número 6-baixos. Intentada la notificació de la Proposta de Resolució, i havent estat aquesta infructuosa per dues ocasions segons preveu la normativa en vigor. En les mateixes condicions, d'acord amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se'n procedeix a la notificació mitjançant el present edicte.  
València, 5 d'octubre de 2009.- La directora general de Seguretat i Protecció Ciutadana, p. s. (ex article 4 del Decret 100/2007, de 13 de juliol pel qual s'aprova el Reglament d'Organització i Funcionament de la Conselleria de Governació), la directora general de Prevenció, Extinció d'Incendis i Emergències: Irene Rodríguez Rodrígo.
Diari Oficial de la Generalitat Valenciana


Sumari del DOGV 5984, del 30-03-2009 (2009/3397)

Ressenya de l'Acord de la Comissió Territorial d'Urbanisme d'Alacant de 29 de setembre de 2008, pel qual s'acorda executar en els seus propis termes la sentència de 21 de febrer de 2008 de la Secció 2ª de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu 2-001523/3911-BE, interposat per Daniel Coloma Muñoz, contra la planimetria del Pla general d'ordenació urbana de Petrer.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5984

Data del DOGV
:   30-03-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/3397


Data del document
:   09-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Petrer
    * pla d'urbanisme
    * execució de sentència

Ressenya de l'Acord de la Comissió Territorial d'Urbanisme d'Alacant de 29 de setembre de 2008, pel qual s'acorda executar en els seus propis termes la sentència de 21 de febrer de 2008 de la Secció 2ª de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu 2-001523/7456-VY, interposat per Daniel Coloma Muñoz, contra la planimetria del Pla general d'ordenació urbana de Petrer. [2009/3397]  
D'acord amb l'article 104 de la Llei 16/2005, de 30 de desembre, urbanística valenciana (DOGV 5167, de 31 de desembre de 2005) es publica la ressenya de l'Acord de la Comissió Territorial d'Urbanisme d'Alacant publicat en el Butlletí Oficial de la Província d'Alacant, número 205, del dia 24 d'octubre de 2008.  
Exp. 70/08. Petrer. Execució de la sentència del TSJ: canvi de qualificació de la parcel·la 174, polígon 31, del Pla general. (PL-08/0327).  
Alacant, 9 de gener de 2009.- El director general d'Urbanisme: José María Selva Ros.